DH. A36.48420 TURIS BAXE, S. L., SOLICITUDE DE MODIFICACIÓN RECOLLIDA NO PROXECTO DO APROVEITAMENTO HIDROELÉCTRICO DUN CAUDAL DERIVADO DO RÍO UMIA PARA MUÍÑO, CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 27/04/2021)

Angela Rocio Franklin Enrique El Assri Horan, titular do dereito concesional para accionamento dun muíño con fins etnográficos no Lugar de Baxe, na parroquia de Santo André de César, no concello de Caldas de Reis, en representación de Turis Baxe, SL presentou o 13/02/2019 o documento titulado “Proyecto técnico de modificación de caudal de agua concedida con clave DH. A36.48420 de accionamiento de molino por la inclusion de incremento de caudal para aprovechamiento hidroelectrico con fines de autoconsumo”, e o 26/08/2019 o documento titulado “Anexo a Proyecto técnico de modificación de caudal de agua concedida con clave DH. A36.48420 de accionamiento de molino por la inclusion de incremento de caudal para aprovechamiento hidroeléctrico con fines de autoconsumo” no que se definen e xustifican tecnicamente as actuacións para a modificación da concesión e solicita a autorización administrativa prevista no artigo 64 do Real Decreto Lexislativo 1/2001, do 20 de xullo, polo que se aproba o texto refundido da Lei de Augas, e nos artigos 143 e seguintes concordantes do Real Decreto 849/1986, do 11 de abril, polo que se aproba o Regulamento do Dominio Público Hidráulico. En cumprimento do disposto no artigo 109 do antedito Real Decreto sométese ao trámite de información pública a solicitude e a documentación achegada na que se recollen as seguintes actuacións a realizar: O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días hábiles, que comezará a computarse a partir da data de publicación do presente anuncio no Boletín Oficial da provincia de Pontevedra. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Caldas de Reis. Para os expresados efectos, estará dispoñible unha copia da petición e da documentación técnica achegada polo peticionario, para que poidan ser examinadas nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela, así como nas dependencias do Concello de Caldas de Reis (Rúa Ferreria, 1, 36650 Caldas de Reis, Pontevedra), e na páxina web deste organismo de conca http://augasdegalicia.xunta. gal (na sección denominada Participación Pública). Asemade, facilítase un teléfono e un enderezo electrónico para os expresados efectos: Responsable: Manrique Merino, Jesús Antonio Teléfono: 9819 57475 Enderezo electrónico: jesus. antonio. manrique. merino@xunta. gal